NaiveNeuron/SloPal huggingface dataset:
Vážny, Ľubomír, poslanec NR SR (2011-09-14):
Ďakujem. Pán poslanec, dotkol si sa stavieb, cestných stavieb, tak ako som povedal pánovi ministrovi Figeľovi, že je asi posledný mohykán na Slovensku, ktorý verí tomu, čo prezentoval, že „rozvoj a investície pokračujú“, citujem, tak mám pocit, hoci situácia je úplne iná, lebo rozvoj a investície na Slovensku sú zastavené a došlo k úplnému deklasovaniu tohto sektoru národného hospodárstva, tak mám pocit, že ty si posledný mohykán v tom, keď si povedal, že cestné stavby budú postavené o polovicu lacnejšie. Zamysli sa nad tým, čo si povedal. Pretože mal si povedať, cestné stavby sú vysúťažené o polovicu lacnejšie, to je pravda, ale ty si povedal, že budú postavené o polovicu lacnejšie a to je absolútny rozdiel. Čiže musíš si počkať na to ešte tri a pol roka alebo štyri, či to tak bude. A opakujem, si asi posledný mohykán, ktorý verí v takýto antagonizmus, lebo všetci, ktorí v tejto branži robia, vidia, že to tak nebude. Takže váž slová, keď takto hovoríš. Takisto si spomenul, že v našom programovom vyhlásení a najmä v cestách, že sú samé vágne záväzky. Prosím ťa, buď aspoň trošku objektívny, veď v našom programovom vyhlásení bol jednoznačný merateľný, mali sme tú odvahu dať ten merateľný záväzok vo výstavbe diaľnic a rýchlostných ciest na Slovensku. Pozri sa do vášho programového vyhlásenia, kde tam není ani jeden číselný údaj, len zavádzajúce tri vety. A viem aj prečo to je. Lebo vy začnete a odovzdáte iba 5,2 kilometra diaľnic za celé volebné obdobie. Čiže toto je naozaj hanba dať do programového vyhlásenia. Čo sa týka transparentnosti, aj si tu spomenul transparentnosť pani premiérky. Prečo potom v posledný deň účinnosti starého zákona sa roztrhlo vrece s obstarávaniami? Prečo premiérka nerieši korupciu? Načo zakladá antikorupčnú linku, ktorej už neverí nikto, keď tie prípady, ktoré sú tu na stole, tie nerieši, načo potom zakladá... (Prerušenie vystúpenia časomerom.)
Michelko, Roman, poslanec NR SR (2024-06-20):
Vážený pán predsedajúci, vážené panie poslankyne, páni poslanci, dovoľte, aby som vás informoval o prerokovaní uvedeného návrhu na výbore pre kultúru a médiá. Predseda Národnej rady pridelil návrh vlády na skrátené legislatívne konanie na prerokovanie výboru pre kultúru a médiá. Výbor pre kultúru a médiá návrh prerokoval na 10. schôdzi a odporúčal Národnej rade návrh vlády na skrátené legislatívne konanie schváliť. Týmto uznesením zároveň výbor poveril, aby som pri rokovaní v tomto, o tomto návrhu plnil úlohy spravodajcu a informoval o výsledku rokovania výboru pre kultúru a médiá, a určil poslancov Dušana Jarjabka, Jána Mažgúta, Ľubicu Laššákovú a Romana Malatinca za náhradníkov spravodajcu. Pán predsedajúci, prosím, otvorte rozpravu.
Blanár, Juraj, podpredseda NR SR (2023-01-19):
Vážená Národná rada, len ťažko sa hľadajú slová vo chvíli, keď sa musíme vyrovnať so smrťou nášho dlhoročného kolegu a priateľa, poslanca Národnej rady Slovenskej republiky a poslanca Európskeho parlamentu Miroslava Číža. Náš vzácny kolega bol významným predstaviteľom sociálnej demokracie na Slovensku a zakladateľom strany SMER – sociálna demokracia. Svoje poslanie našiel v službe ľuďom. Okrem toho, že bol v minulosti podpredsedom Národnej rady Slovenskej republiky i poslancom Národnej rady Slovenskej republiky, pôsobil v nej profesne takmer celý pracovný život ako odborník, tajomník výboru i poradca predsedu Národnej rady Slovenskej republiky. 29. decembra v roku 2022 nás opustil politik, kolega, priateľ a skvelý človek JUDr. Miroslav Číž. Vlasť, pre ktorú pracoval celý svoj profesný život, na ktorej mu veľmi záležalo, za ktorú stál v ťažkých chvíľach, za ktorú bojoval a reprezentoval ju vo všetkých pozíciách, vážený kolega Miroslav Číž, drahý priateľ, naša vlasť ti ďakuje. Odpočívaj v pokoji!
Dostál, Ondrej, poslanec NR SR (2011-04-05):
Pán poslanec Petrák ma priamo oslovil ohľadom toho porovnania Združenia miest a obcí Slovenska, Združenia občanov miest a obcí Slovenska. Ja som netvrdil vo svojom vystúpení, že majú za sebou rovnakú dĺžku života, že majú rovnakú reprezentatívnosť alebo rovnaký počet členov. Napriek tomu si myslím, že je potrebné počúvať nielen to, čo hovorí ZMOS, ale aj to, čo hovorí ZOMOS. Pretože to, čo hovorí ZMOS, reprezentuje status quo s jeho pozitívami, ale aj mnohými negatívami a nešvármi, kdežto Združenie občanov miest a obcí Slovenska združuje občanov, ktorí poskytujú kritickú spätnú väzbu k súčasnému fungovaniu samosprávy. To tiež nie sú neznalí ľudia, to sú ľudia, ktorí žijú samosprávou, častokrát sú to komunálni poslanci, častokrát sú to miestni aktivisti, sú to ľudia, ktorí sa dlhodobo venujú problematike samosprávy a vidia všetky tie problémy, ktoré my tu z Bratislavy, z Národnej rady, ťažko vidíme, pokiaľ s tým nežijeme. A tie problémy nielen vidia, ale aj na ne dlhodobo upozorňujú, snažia sa ich riešiť vo svojich obciach a mestách. A teraz, minulý rok si založili organizáciu, aby sa ich snažili riešiť aj celoslovensky. Lebo mnohé z tých problémov nie sú riešiteľné iba v rámci miest a obcí. Aj keď oni napr. dlhodobo upozorňujú na porušovanie zákona alebo nerešpektovanie nejakého práva v rámci obce, nič sa s tým nedeje, nič s tým nerobí prokuratúra, nič sa s tým nerobí na úrovni obce. Preto niektoré veci je potrebné ošetriť aj z pozície zákona. A teraz sme v podobnej situácii. Ďakujem.
Ďuriš Nicholsonová, Lucia, podpredsedníčka NR SR (2017-09-14):
Kolegyne, kolegovia, čas určený na hodinu otázok uplynul, končím tento bod programu. Poprosím ale členov vlády, aby zotrvali v rokovacej sále, pretože nasledujú teraz písomné odpovede na interpelácie a interpelácie. Týmto otváram tento bod. Písomné odpovede členov vlády Slovenskej republiky na interpelácie poslancom Národnej rady Slovenskej republiky písomne podané do 8. augusta 2017, je v tlači 618. Z dôvodu prehľadnosti poprosím poslancov, aby pri svojom vystúpení uviedli číslo, pod ktorým sa odpoveď člena vlády v tlači 618 nachádza, a v prípade nespokojnosti s odpoveďou uviesť, či žiadajú, aby Národná rada hlasovala o ich nespokojnosti s odpoveďou. Otváram teraz k tomuto bodu rozpravu, teda k písomných interpeláciám. Písomne sa neprihlásil nikto z poslancov. Pýtam sa, či sa chce niekto prihlásiť ústne. Končím možnosť prihlásiť sa do rozpravy, prihlásili sa pán poslanec Fecko, pán poslanec Dostál a pani poslankyňa Viera Dubačová. Pán poslanec Fecko, nech sa páči, máte slovo. (Rokovanie o interpeláciách poslancov Národnej rady Slovenskej republiky podané na 18. schôdzi Národnej rady Slovenskej republiky a do 8. augusta 2017. Písomných odpovediach členov vlády Slovenskej republiky na interpelácie poslancov Národnej rady Slovenskej republiky podané na 18. schôdzi Národnej rady Slovenskej republiky a do 8. augusta 2017 , tlač 618.)
Grendel, Gábor, podpredseda NR SR (2022-04-29):
Pán poslanec Vladimír Faič.
P. Hrušovský, predseda NR SR: (2003-04-09):
I. Hopta, poslanec: Vážený pán predseda, ja vás chcem požiadať, aby ste vy následne požiadali Slovenskú televíziu v prípade, že 19. bod rokovania Návrh na vyslovenie súhlasu Národnej rady Slovenskej republiky s prístupom Slovenskej republiky k Severoatlantickej zmluve nebude stiahnutý z rokovania, aby Slovenská televízia tento bod rokovania vysielala buď v priamom prenose, respektíve zo záznamu. Myslíme si, že o takej  dôležitej otázke, historickej otázke,  ako je vstup do nejakého vojenského paktu krajiny, občania by sa mali dozvedieť, aké názory poslanci prezentujú. Ďakujem.
Blanár, Juraj, podpredseda NR SR (2021-11-04):
Pán navrhovateľ Šíbl, môžete reagovať na faktické poznámky.
Grendel, Gábor, podpredseda NR SR (2022-02-22):
Neprekrikujte sa, kolegovia! S faktickou poznámkou teraz pán poslanec Eduard Kočiš. (Reakcie z pléna.) Pán poslanec! Pán poslanec... (reakcie z pléna), upozornil som ho, takže... (Reakcia z pléna.) Pán poslanec, kľud! Nech sa páči, pán Kočiš.
Kotleba, Marian, poslanec NR SR (2016-12-08):
Vážená pani kolegynka, ja som si vypočul vaše vystúpenie a ja som si aj prečítal celú tú predmetnú správu. Musím povedať, že s niektorými vecami sa dá súhlasiť a vieme sa s tým stotožniť, ale z celej tej správy aj zo samotného uvedenia ombudsmanky vychádza, že je to absolútne neobjektívna, jedným smerom potiahnutá záležitosť a teraz ide o to, že ktorým smerom. Nemyslím teraz SMER ako tú politickú stranu. Ombudsmanka dnes, keď prišla do pléna teda, tak svoje vystúpenie začala čím? Začala príbehom o chudiatkach cigáňoch, ktorých, ktorým všetci ubližujú a ktorí, chúďatka, museli odtiaľto odísť až do Bruselu a oni tam ostali a možno sa ani nevrátia, čo by bola určite škoda pre Slovensko. A, žiaľ, celá tá správa vychádza z toho, že vždy tí policajti zlí, agresívni ubližujú hlavne chúďatkám cigánom, ktorí proste za nič nemôžu a stávajú sa iba terčom svojvôle polície. Ani slovo o tom, že by sa takéto nejaké prípadné správanie dotýkalo aj ostatných ľudí, ostatných obyvateľov Slovenskej republiky, ani slovo o tom, že by sa to dotýkalo aj nejakých politických oponentov, ani slovo o tom, že by sa to jednoducho dotýkalo aj niekoho iného. Stále iba tí cigáni. A to sa proste nedá akceptovať, to sa nedá akceptovať. Policajti zlí, cigáni dobrí. Jednoducho toto je vec, ktorá nám na tom vadí. Neviem, prečo je to také, pretože aj to uvedenie nemuselo byť také jednostranné, nemuselo tam byť ten úvod o tých cigánoch a mohlo to byť úplne viac, povedzme si... (Prerušenie vystúpenia časomerom.)
Marček, Peter, poslanec NR SR (2019-09-17):
Pán predsedajúci, teraz dajte hlasovať spoločne o bodoch 1 a 2 zo spoločnej správy s odporúčaním gestorského výboru schváliť.
Sulík, Richard, predseda NR SR (2011-03-30):
Pani Tkáčová, prepáčte, preruším vás, na chvíľočku. Hneď vás to nechám dokončiť, zastavte ten čas. Pán Podmanický, vy sám ste nereagovali na predrečníka, nechal som vás vyrozprávať sa a potom som to povedal pre protokol. Prečo vy tu práve teraz vykrikujete bez mikrofónu, keď vy sám to isté robíte? (Reakcia poslanca.) Pán Podmanický, prerušil som vás? Vy ste dokončili vašu faktickú poznámku. Aký je tu nerovnaký meter? (Výkriky v sále.) Prosím vás, nevykrikujte, pán Podmanický, teraz, už buďte ticho, nemáte mikrofón. Pani poslankyňa Tkáčová, nech sa páči. Dajte jej ešte jednu minútu času. Prosím vás, dokončite to a reagujte na predrečníka. Ďakujem vám.
Blanár, Juraj, podpredseda NR SR (2022-05-03):
Pán poslanec Valocký s faktickou poznámkou.
Karas, Daniel, poslanec NR SR (2023-12-08):
Ďakujem pekne. Pán predseda, dajte, prosím, hlasovať o tom, že Národná rada Slovenskej republiky schvaľuje uznesenie v znení tak, ako je uvedené v tlači.
Brocka, Július, poslanec NR SR (2014-02-04):
Samozrejme, ak sa moje vystúpenie niekoho dotklo a neprávom, tak sa ospravedlňujem. Ja nechcem študovať príjmy všetkých poslancov, ani ma to nezaujíma. Tieto som vybral len preto, lebo sa ich to výsostne dotýka. To nie sú podnikatelia, to nie sú úspešní ľudia, ktorí zarobili napríklad svojou hlavou ako niekto, no. Čiže to sú proste obyčajní verejní funkcionári. A keby ale pracovali, že teda si plnia svoje povinnosti tak, že si to zaslúžia. Ale tento mesiac budeme tri týždne, program na ďalšiu schôdzu je plánovaný na štyri týždne, minulý mesiac sme boli štyri týždne, no proste sa nedá sedieť na dvoch stoličkách plnohodnotne. A najmä, že veď oni majú svojich zástupcov, ale ktorým nedoprajú, aby mali tiež dva platy. Ich zástupca v obci podľa zákona má nárok iba na jeden plat, tak je ten zákon prísny voči ich zástupcom. Ale im tu nerobí problém brať dva platy. Ale, dobre, ja už som zistil teda, že už to neobhajujú, už je to neobhájiteľné, aj z ich pozície, takže je teraz len na nás, aby sme pokračovali v tom vysvetľovaní tým, ktorých to ešte nezaujíma, lebo si myslia, že by to tak mohlo zostať. Ale keby sme sa tu stretávali s tým, že nevie vláda čo s peniazmi, keby sme mali prebytkový rozpočet aj v tých obciach a v samospráve, že nám to nechýba, ale, naopak, my na to nemáme. To je ako pri stole, keď je stôl prestretý pre desať ľudí a jeden by zjedol za piatich, tak štyria budú hladní. A to je náš prípad.
Zemanová, Anna, poslankyňa NR SR (2019-04-05):
Pán kolega, zareagujem len na jednu vec, ktorú ste povedali v úvode, kde ste pochválili pána ministra za to, že neškrtal výdavky alebo projekty, ktoré boli pripravené v predchádzajúcich vládach. Nuž, tak ani nemohol, veď teda predtým bol opozičným poslancom, no a potom sa stal za MOST členom vlády kontinuity Roberta Fica, tak ako by si mohol dovoliť škrtať nejaké projekty, ktoré pripravili dve predchádzajúce vlády Roberta Fica, však teraz je vlastne ako MOST s nimi v jednom šíku a v jednej línii. Takže to nemalo byť, to ste ho nemuseli chváliť, to bolo asi automatické.
Pellegrini, Peter, predseda NR SR (2015-06-16):
Pán poslanec Hlina, s reakciou na faktické poznámky.
Osuský, Peter, poslanec NR SR (2015-12-01):
Ďakujem pekne. Ďakujem všetkým kolegom, ktorí reagovali na moje vystúpenie. Nuž, hej, keby ten človek s týmto postihnutým dieťaťom žil v inej krajine a rozhodol by sa postupovať inak, teda tak, ako to opísal pán poslanec Kuffa, že by zveril svoje dieťa na 24 rokov v tomto prípade akémusi zariadeniu, ktoré by zaň nieslo kríž, a všetko to ďalšie by sa odohrávalo v krajine, kde by existovala možnosť vypnúť prístroje, tak vôbec táto kauza by nevznikla. Tento človek očividne, a teraz to nechcem skúmať, zažil rozvrat vlastnej rodiny, niesol ten kríž zrejme isté obdobie už aj sám a urobil niečo, čo možno bolo bilančné. Nedá sa porovnávať vždy všetko so všetkým. Keď Hermann Göring, keď už som použil príklad Heydricha, pochopil v Norimbergu, že cesta vedie výlučne na šibenicu, tak spáchal to, čomu sa v psychiatrii hovorí bilančná samovražda. On nestratil pud sebazáchovy. On proste jasne videl, aká je bilancia, ako je spočítaný účet, a riešil to bez toho, aby bol psychicky chorý. A keď sa zamýšľam nad tými prípadmi, o ktorých sme hovorili, teda nad tými, ktorí pôjdu do väzenia po súlade s dnešným právom dokonca pre úkladnú vraždu v prípade zabitia tyrana a sadistu v rodine, tak my, ktorí sme mali to šťastie, že sme to nikdy nezažili, tak sa vráťme k biblickému a povedzme si, kto je svätý, nech hodí prvý kameň do tohto delikventa.
B. Bugár, podpredseda NR SR: (2006-02-02):
Takže pristúpime k tretej otázke, ktorú položila pani poslankyňa Tkáčová pánovi ministrovi dopravy, pôšt a telekomunikácií Pavlovi Prokopovičovi, ktorý je chorý, preto bude odpovedať pán podpredseda vlády Malchárek: „Vážený pán minister, dohodol sa už konečný variant trasy rýchlostnej komunikácie Košice - Milhošť?“ Nech sa páči. J. Malchárek, podpredseda vlády a minister hospodárstva SR: Ďakujem pekne, pán predsedajúci. Vážená pani poslankyňa, vážení páni poslanci, vážené pani poslankyne, na ôsmom zasadnutí slovensko-maďarskej zmiešanej komisie pre infraštruktúru dňa 30. septembra 2005 maďarská strana prezentovala stanovisko k návrhu slovenskej strany na zmenu trasy rýchlostnej cesty R4 Košice - Milhošť v oblasti štátnej hranice a s ňou súvisiacou zmenou bodu prepojenia rýchlostnej cesty R4 s maďarskou rýchlostnou cestou. Maďarská strana na základe vypracovanej štúdie o novom bode prepojenia ciest na svojej strane posúdila slovenský trh a vo svojom stanovisku uviedla, že vzhľadom na technické, hospodárske, ekonomické a environmentálne dosahy a najmä z dôvodu ochrany životného prostredia je návrh slovenskej strany a z neho vyplývajúce zmeny a dosahy na rýchlostnú cestu na maďarskom území nerealizovateľný a najvhodnejší variant je pôvodný variant prepojenia v oblasti existujúceho hraničného priechodu Milhošť – a to maďarské, neviem, neviem to prečítať, sa ospravedlňujem. Na rokovaní expertov ministerstva dopravy, pôšt a telekomunikácií a ministerstva hospodárstva a dopravy Maďarskej republiky, konaného v Budapešti 7. novembra 2005 sa obe strany dohodli, že nový cestný hraničný priechod cez štátnu hranicu na rýchlostnej ceste bude situovaný cca 100 až 150 metrov od jestvujúceho cestného hraničného priechodu. V tomto zmysle investori obidvoch strán dohodnú bod prepojenia, čomu sa prispôsobí situovanie rýchlostných ciest pri hraničnej oblasti. Cieľom slovenskej strany je, aby dohodnuté riešenie rýchlostnej cesty bolo zapracované v dokumentácii pre územné rozhodnutie s termínom dodania február 2006. Investičnú výstavbu predmetnej stavby zabezpečuje investor Národná diaľničná spoločnosť tak, aby bol dodržaný termín začatia stavby v roku 2007 v zmysle uznesenia vlády č. 1036/2004. Ďakujem, pán predsedajúci, skončil som.
P. Paška, predseda NR SR: (2009-11-04):
(Hlasovanie. Predsedajúci neoznámil výsledok hlasovania. Výsledok hlasovania: 71 prítomných.) Nie sme uznášaniaschopní. Vyhlasujem 5-minútovú prestávku. (Prestávka.) (Po prestávke.)
Hrušovský, Pavol, podpredseda NR SR (2011-02-03):
Pán poslanec Jasaň.
F. Mikloško, poslanec: (2007-02-08):
Pán podpredseda Číž, vláda, na ktorú vy nemáte, takmer neviete nájsť slovo, vláda predchádzajúceho volebného obdobia mala rokovania verejné v tom zmysle, že ktokoľvek si mohol zobrať záznam z rokovania vlády, nič netajili. Tá vláda proste nemala  žiadnu škrabošku, išla na verejnosť so svojou kožou. Nerozumiem celkom dobre, prečo chcete toto zmeniť. Nerozumiem, resp. pokúsim sa tomu porozumieť. Ja si nemyslím, že to meníte preto, že by ste tam rozprávali nejaké škaredé, nemravné, „nestydaté“, nečisté slová, ja si nemyslím, že by ste tam dohadovali nejaké kšefty, obchody, nejaké také zákulisné. Ja si myslím jednu vec. To, čo vy teraz robíte, je typická psychológia autoritatívnej moci. To robili komunisti, to robila Mečiarova vláda, to robíte vy. Tajomnosť.  Tajomnosť. Nikto nevedel, či žije ešte Brežnev, alebo nežije. Dohadovali sme sa, vsádzali sme stávky. Tajomnosť centra moci, to je psychológia a o to ide premiérovi Ficovi, bohužiaľ. Proste, autoritatívna moc vládnutia. To je všetko. Vy si to ani neuvedomujete, ale jednoducho to je takto čitateľné. Čiže proste, samozrejme, aj dnes, veď na Kube nebudeme už hovoriť pán ... Žije ešte Castro. To je dobré. Dobre. (Hlasy v sále.) Pán podpredseda, to je psychológia autoritatívnej moci, my to poznáme, veď sme ... (Automatické prerušenie vystúpenia poslanca po uplynutí určeného časového limitu.)
Blanár, Juraj, podpredseda NR SR (2022-03-16):
Ďakujem, pán spoločný spravodajca. Otváram rozpravu. Písomnú prihlášku som neobdržal. Dávam teraz možnosť preto prihlásiť sa ústne. Nech sa páči, vážené pani poslankyne, páni poslanci, kto má záujem, môže tak urobiť. Konštatujem, že nikto. Jediný, ktorý sa prihlásil do rozpravy, je pán navrhovateľ, pán podpredseda Grendel, ktorému udeľujem slovo. Nech sa páči.
V. Veteška, podpredseda NR SR: (2006-03-15):
Máte slovo, pán Přidal.
Zmajkovičová, Renáta, podpredsedníčka NR SR (2014-04-02):
Dávam slovo spravodajcovi, ktorého určil navrhnutý gestorský výbor pre financie a rozpočet poslancovi Igorovi Matovičovi. Nech sa páči, pán poslanec.
Golian, Ján, poslanec NR SR (2010-08-06):
Ďakujem za slovo. Nikdy ma ani len nenapadlo, že sa na tejto pôde budem vyjadrovať k problematike kultúry. Pán kolega Jarjabek, vy to, vy ste profesionál, určite tomu rozumiete oveľa lepšie ako ja. Chcem vás však na jeden fakt upozorniť. Vyjadrili ste dojemnú starostlivosť o chátrajúce hrady a zámky. Ak niekedy pôjdete aj na vidiek, tak sa zastavte v obci Vígľaš. V obci Vígľaš obec predala za jednu korunu americkému investorovi hrad, na ktorom denne pracuje už viac ako trištvrte roka 150 našich ľudí. Robia to presne podľa projektov schválených pamiatkovým ústavom, do konca roku bude ten hrad zakrytý a predpokladá sa na budúci rok, že bude otvorený. Pretože som sa trošku točil okolo tejto témy, mám tieto informácie. Takže generálne to neplatí čo ste povedali. Ďakujem.
Valocký, Jozef, poslanec NR SR (2010-10-14):
Ďakujem pekne za slovo. Ja som myslel, že prvý je Raši, tak... Pán predseda parlamentu, dá sa s vami súhlasiť, to čo ste povedali. Ak chceme všetci platiť rovnako do zdravotného poistenia z peňazí, ktoré prijímame, s tým sa dá súhlasiť, ale je treba upozorňovať vás a ministra zdravotníctva na to, že vzhľadom k tomu, keď zvýšime príjem peňazí, teda z daní do zdravotníctva, ale zároveň tí zdravotníci budú menej pracovať a oproti inej firme, bohužiaľ, to zdravotníctvo funguje 24 hodín, soboty a nedele a tak ďalej, a tie príplatky za tieto soboty, nedele, sviatky atď. sú drahé, tak môže nastať, že máme chuť, alebo máme snahu priliať do zdravotníctva peniaze, ale na druhej strane to bude oveľa viacej stáť z titulu DPH-čky, energií, zvyšovanie daní zo mzdy a podobne. Čiže tam bude mať minister zdravotníctva, teraz sa veľmi ľahko hovorí čo urobila minulá vláda, možno za rok budeme ministrovi zdravotníctva hovoriť čo urobil on a uvidíte, že bude to mať veľký dopad na nemocnice, hlavne veľké nemocnice, ktoré majú veľký počet zamestnancov. Keď si, pán predseda, uvedomíme, že jedna taká fakultná nemocnica má od 1300 do 2,5 – 3,5-tisíca zamestnancov, tak pre ministra zdravotníctva to bude absolútny problém. Čiže ja na jednej strane s vami súhlasím, na strane druhej ale ako zdravotník, bude to zníženie miezd zdravotníkov a hlavne lekárov a to môže byť do budúcna problém, pretože namiesto 55 až 60 % z celého objemu peňazí, ktoré vynakladáme na mzdy, to môže byť potom 70, 80 % a bude trpieť aj pacient. Čiže len upozorňujem na to, že áno, ale musíme sa zamyslieť aj nad tým druhým, čo urobíme to druhé, aby potom nebol ten problém. Ďakujem.
Laurenčík, Milan, podpredseda NR SR (2022-02-25):
Pýtam sa, či sa do rozpravy hlási niekto ústne. Je tu možnosť prihlásiť sa. Prihlásil sa pán poslanec Miroslav Kollár. Nech sa páči, máte slovo.
Gaborčáková, Soňa, poslankyňa NR SR (2019-05-16):
Ďakujem za slovo. Pani ministerka, ja by som položila dodatočnú otázku. Aký má byť postup nadriadených pri riešení takéhoto problému, ak sa stal?
Paška, Pavol, predseda NR SR (2014-06-25):
Pekné popoludnie. Vážené pani poslankyne, vážení páni poslanci, budeme pokračovať v rokovaní programu 36. schôdze. Pán poslanec Hlina, procedurálny návrh.
M. Jureňa, poslanec: (2008-09-18):
Budeme hlasovať o bodoch spoločnej správy a síce o bodoch 1, 2, 3 a 6, kde je návrh gestorského výboru hlasovať za. Prosím, dajte hlasovať.
Bugár, Béla, podpredseda NR SR (2011-11-29):
Nech sa páči, pán poslanec Paška, môžete reagovať na faktické.
A. Belousovová, podpredsedníčka NR SR: (2009-10-29):
Máte slovo, pán poslanec.
Hort, Milan, podpredseda NR SR (2011-06-30):
Ďakujem pekne. To bolo záverečné vystúpenie navrhovateľa tohto zákona. Pýtam sa pána spravodajcu, či chce využiť možnosťzhodnotiť rozpravu v záverečnom vystúpení. Nech sa páči.
Grendel, Gábor, podpredseda NR SR (2020-04-01):
Ďakujem. Konštatujem, že Národná rada Slovenskej republiky v tajnom hlasovaní nezvolila poslanca Ľuboša Blahu za predsedu Výboru pre ľudské práva a národnostné menšiny a poslanca Mariana Kotlebu za predsedu Osobitného kontrolného výboru na kontrolu činnosti Vojenského spravodajstva. Vzhľadom na to, že predsedovia výborov neboli zvolení, vykoná sa nová voľba podľa volebného poriadku najskôr zajtra, ale budeme vás ešte o tom informovať. Ešte by som vás chcel informovať, že všetky otázky do zajtrajšej hodiny otázok boli stiahnuté, takže tento bod sa síce v zmysle rokovacieho poriadku otvorí zajtra, ale nebudú teda žiadne otázky a žiadne odpovede členov vlády, takže potom budeme pokračovať v riadnom rokovaní Národnej rady. A ešte posledná vec. Hlasovacie zariadenie občas vykáže nekorektné výsledky hlasovania. V mojom prípade chcem do záznamu uviesť, že zariadenie ma vykazuje ako hlasujúceho za procedurálny návrh pána poslanca Fica, pričom asi nikto nepochybuje o tom, že som hlasoval proti. V rokovaní teraz budeme pokračovať návrhom vlády na skrátené legislatívne konanie o vládnom návrhu zákona o niektorých opatreniach v pôsobnosti Ministerstva práce, sociálnych vecí a rodiny a ide o vládny návrh zákona, ktorým sa dopĺňa zákon č. 311/2001 Z. z., teda Zákonník práce v znení neskorších predpisov a ktorým sa dopĺňajú niektoré zákony. Návrh vlády je pod tlačou 35. Poprosím ministra práce, sociálnych vecí a rodiny Slovenskej republiky pána Milana Krajniaka, aby návrh vlády odôvodnil. (Rokovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 311/2001 Z. z. Zákonník práce v znení neskorších predpisov a ktorým sa dopĺňajú niektoré zákony , tlač 35.)
Ivan, Miroslav, poslanec NR SR (2017-02-03):
Môžem? Prepáčte, to už je tá prepracovanosť. Tuná kolega mi len dal takú, takú, takú udičku, že aby som skúsil vyskúšať pána Hambáleka, či si pamätá dátum technickej kontroly svojho vozidla. (Reakcia z pléna.) Nie, to bolo len na... (Reakcia z pléna.)
Blaha, Ľuboš, poslanec NR SR (2020-09-16):
Ďakujem. Pán poslanec, rád by som nadviazal na váš príhovor. Reagovali ste na slová ministra Krajniaka, ktorý povedal, citujem, na lekárenských váhach rozdeľujú peniaze, ktorých je v kríze málo, tým, čo to – podľa pána Krajniaka a tejto vlády – najviac potrebujú. Tak sa zamyslime nad tým, kto to podľa nich najviac potrebuje. Bankám naliali 380-tisíc euro, Bielorusko; pardon, miliónov; bieloruskej opozícii posielajú 700-tisíc euro a dlh Slovenskej republiky zvyšujú o 12 miliárd. Toto je dnešná situácia. A vy neviete nájsť peniaze pre našich seniorov? Pre trináste dôchodky, za ktoré ste sám hlasovali? Pre ľudí, ktorí tu vybudovali po vojne všetko? Pre naše staré mamy, starých otcov? Vy ich oberiete ešte aj o posledné omrvinky. V priemere 260 euro mesačne okradnete slovenského dôchodcu. Opakujem, tí ľudia tu vybudovali všetko a vy im to teraz idete zobrať. A ešte tu ten váš kolega ide z nich spraviť zločincov. Odsúdeniahodných zločincov. Generácia, ktorá tu všetko vybudovala. Okiadzate ich a okrádate ich! Naše staré mamy a našich starých otcov. Že vám nie je hanby! Ale najhoršie na tom je, že ste sami za trinásty dôchodok hlasovali. Sami ste za to hlasovali. Pripomína mi to Ivana Mikloša, ktorý pred voľbami prijal niekoľko sociálnych zákonov a hneď po voľbách ich Dzurindova vláda zrušila. Presne takí ste aj vy. Vy sa tak podobáte na Kaníka, Mikloša a Dzurindu, že to až pekné nie je. Oni boli vláda so sociálnym netvorom, vy ste vláda sociálnych netvorov. Ďakujem.
Danko, Andrej, predseda NR SR (2017-09-05):
Ďakujem. Mám návrh aj v písomnej podobe. Takže pani poslankyňa Jurinová.
Novotný, Viliam, poslanec NR SR (2015-04-15):
Strana sa volá Šanca, ďakujem pekne za gratulácie a budete o nej stále viac a viac počuť. Ďakujem pekne.
B. Bugár, podpredseda NR SR: (2006-04-21):
A. Blajsko, poslanec: Prepáčte, budeme hlasovať o bode 16 s návrhom gestorského výboru schváliť ho.
Krajniak, Milan, minister práce, sociálnych vecí a rodiny SR (2020-09-17):
Vážený pán podpredseda, vážené dámy a páni, na dnešné rokovanie predkladám návrh zákona, ktorým sa dopĺňa zákon č. 106/2018 Z. z. o prevádzke vozidiel v cestnej premávke. Na základe prijímaných opatrení proti šíreniu COVID-19 boli predajne vozidiel uzatvorené od 16. marca 2020 do 22. apríla 2020, pričom ani v súčasnosti predaje vozidiel nedosahujú hodnoty spred krízy. Ťažké nákladné vozidlá sa predávajú len minimálne a autobusy sa nepredávajú vôbec. 	Táto situácia spôsobila, že predajcom vozidiel zostali na skladoch vozidlá, ktoré nebude možné v termíne zaregistrovať, približne do tisíc vozidiel, čo spôsobí, že by si predajcovia museli zaregistrovať na seba a predávať ich ako ojazdené vozidlá alebo vozidlá vyviesť do tretích krajín mimo Európskej únie. Obidve možnosti by spôsobili predajcom vozidiel reálne škody. Takisto predajcom zostanú na skladoch vozidlá, ktoré by nebolo možné dopredať z dôvodu, že v roku 2021 kvantitatívne obmedzenie vychádza z predaných vozidiel v kalendárnom roku 2020. Cieľom návrhu zákona je prijať dve podporné opatrenia pre vozidlá ukončenej série z dôvodu zmiernenia negatívnych následkov, ktoré vznikli v súvislosti s vyhlásením mimoriadnej situácie z dôvodu šírenia ochorenia COVID-19. Konkrétne sa navrhuje umožniť predaj vozidiel ukončenej série, ktoré nemohli byť uvedené na trh, sprístupnené na trhu, evidované ani uvedené do prevádzky v cestnej premávke z dôvodu nadobudnutia platnosti nových technických požiadaviek, o šesť mesiacov a umožniť povoľovanie tzv. dopredajov vozidiel v roku 2021 pri kvantitatívnom obmedzení, nielen na základe počtu predaných vozidiel v predchádzajúcom, koronakrízou postihnutom kalendárnom roku 2020, ale umožniť kvantitatívne obmedzenia na základe počtu predaných vozidiel v roku 2019, ak tieto predaje boli vyššie. Na vzniknutý stav zástupcovia Ministerstva dopravy a výstavby Slovenskej republiky upozorňovali Európsku komisiu od apríla tohto roku s tým, že bolo žiadané prijať celoeurópske riešenie, ktoré by reagovalo na vzniknuté dopady. Zástupcovia Európskej komisie až 22. júla tohto roku oznámili členským štátom, že Európska komisia neprijme celoeurópske riešenie, pretože jednotlivé členské štáty boli koronakrízou zasiahnuté rôzne. Preto si členské štáty majú prijať vlastné vnútroštátne opatrenia, keďže práve ony najlepšie poznajú, aký dopad má koronakríza na predaje vozidiel v jednotlivých štátoch. 	Navrhované vnútroštátne opatrenia boli odkonzultované so zástupcami Generálneho riaditeľstva pre vnútorný trh, priemysel a podnikanie a malé a stredné podniky Európskej komisie a neboli voči nim vznesené výhrady. Navrhované opatrenia boli taktiež odkonzultované so zástupcami výrobcov vozidiel na Slovensku, ako aj so Zväzom automobilového priemyslu Slovenskej republiky. Vážené panie poslankyne, vážení páni poslanci, dovoľujem si vás požiadať o podporu tohto návrhu na skrátené legislatívne konanie, a teda aj na podporu tohto návrhu zákona. Ďakujem veľmi pekne.
A. Slafkovský, poslanec: (2001-12-18):
J. Migaš, predseda NR SR: Ešte raz, 1, 2...
P. Hrušovský, predseda NR SR: (2003-07-10):
Pýtam sa, či sa chce niekto z pánov poslancov prihlásiť do rozpravy a podať legislatívnotechnickú, pán poslanec, žiadnu inú. Prosím? (Reakcie z pléna.) Nie, nie, nie. V treťom čítaní môžeme podávať iba legislatívnotechnické návrhy na zmenu alebo jazykové a gramatické návrhy na zmenu. Prosím, takýto návrh nie je, preto vyhlasujem rozpravu za skončenú. Pristúpime k hlasovaniu o návrhu zákona vráteného pánom prezidentom ako o celku. Chcem znovu pripomenúť, že na jeho schválenie je potrebná nadpolovičná väčšina všetkých poslancov Národnej rady Slovenskej republiky. Prezentujme sa a hlasujme. (Hlasovanie). Prezentovalo sa 111 poslancov, za 78, proti 33. Konštatujem, že Národná rada po opätovnom prerokovaní schválila novelu zákona č. 239/2001 Z. z. o spotrebnej dani z minerálnych olejov. Panie poslankyne, páni poslanci, budeme pokračovať v rokovaní druhým a tretím čítaním o zákone z 27. júna 2003, ktorým sa mení a dopĺňa zákon Národnej rady Slovenskej republiky č. 289/1995 Z. z. o dani z pridanej hodnoty v znení neskorších predpisov, vrátený prezidentom na opätovné prerokovanie Národnou radou Slovenskej republiky . Materiál ste dostali ako tlač 312. Poprosím teraz pána poslanca Mikuša, ktorého poveril gestorský výbor pre financie, rozpočet a menu, aby informoval Národnú radu o stavisku gestorského výboru k vrátenému zákonu pánom prezidentom na opätovné prerokovanie. Nech sa páči, pán poslanec Mikuš.
Burian, Jozef, poslanec NR SR (2018-03-13):
Pán predsedajúci, dajte hlasovať o návrhu uznesenia tak, ako je súčasťou spoločnej správy, tak jak bol predložený.
Kollár, Boris, predseda NR SR (2022-05-04):
Chce sa vyjadriť k rozprave spravodajkyňa? Nech sa páči, pani spravodajkyňa, máte slovo.
Mihál, Jozef, poslanec NR SR (2014-10-14):
Ďakujem za slovo. Vážený pán predseda, dovoľte mi navrhnúť zlúčenie rozpravy k bodu 10, čo je tlač 1212, a bodu 38, čo je tlač 1175. V obidvoch prípadoch ide o Zákonník práce, v prvom prípade o vládnu novelu Zákonníka práce, v druhom prípade o poslanecký návrh nového Zákonníka práce. Tento návrh na zlúčenie rozpravy odôvodňujem tým, že v oboch prípadoch ide o rovnakú problematiku. Pri zlúčenej rozprave bude veľmi zaujímavé sledovať postoj vládnej strany a postoj opozície k takémuto dôležitému predpisu a v neposlednom rade sa takto urýchli aj rozprava, keďže sme, ako sa zdá, dosť v značnom časovom strese. Ďakujem.
Viskupič, Marián, poslanec NR SR (2021-12-09):
Ďakujem pekne za slovo. Vážený pán predsedajúci, dovoľte mi, prosím, ako určenému spravodajcovi výboru predniesť správu výboru pre financie a rozpočet o výsledku prerokovania zdôvodnenia výšky hrubého dlhu a návrhu opatrení na jeho zníženie. Zdôvodnenie výšky hrubého dlhu a návrh opatrení na jeho zníženie pridelil predseda Národnej rady svojím rozhodnutím č. 839 zo dňa 2. decembra 2021 na prerokovanie výboru pre financie a rozpočet do 8. decembra 2021. Ako gestorský výbor určil výbor pre financie a rozpočet, a teda dovoľte mi teda poinformovať o výsledku rokovania výboru. Výbor prerokoval zdôvodnenie výšky hrubého dlhu a prijal k nemu uznesenie č. 273 zo dňa 7. decembra 2021. Gestorský výbor schválil uvedenú správu uznesením č. 274 zo dňa 8. decembra 2021. Zároveň ma výbor poveril za spravodajcu výboru, a teda výbor ma poveril predniesť správu, výb... pardon, výbor poveril predniesť správu na schôdzi Národnej rady a po druhé navrhnúť Národnej rade postup pri hlasovaní. Návrh uznesenia Národnej rady je prílohou tejto správy. Ďakujem pekne, skončil som.
Hrnčiar, Andrej, podpredseda NR SR (2018-03-13):
O slovo požiadal pán minister, nech sa páči. Pardon. Nech sa páči, jedna faktická poznámka, pani poslankyňa Grausová.
Richter, Ján, poslanec NR SR (2022-12-02):
Navrhujem, aby sa hlasovalo budúci týždeň pri prvom hlasovaní o tomto návrhu.
Kamenický, Ladislav, minister financií SR (2019-09-11):
Ďakujem pekne. Predkladaný návrh zákona je pripravený v nadväznosti na povinnosti transpozície smernice o administratívnej spolupráci v oblasti daní, tzv. DAC 6 a implementuje požiadavky určené smernicou. Cieľom návrhu zákona je zvýšenie daňovej transparentnosti, účinný boj proti nežiaducim cezhraničným daňovým praktikám. Návrh zákona rozširuje existujúci rozsah automatickej výmeny informácií medzi členskými štátmi o novú kategóriu potenciálnej agresívnej daňovej schémy cezhraničným prvkom. Povinnosť podľa informácie sa vzťahuje na sprostredkovateľov a v prípade, že sprostredkovateľ neexistuje alebo je viazaný zákonnou povinnosťou zachovania mlčanlivosti, tak sa povinnosť presúva na používateľa schémy. Sprostredkovateľ viazaný mlčanlivosťou je povinný bezodkladne informovať používateľa o jeho povinnosti a poskytnúť mu všetky informácie o cezhraničnom oznamovaní opatrení, ktoré sú potrebné pre riadne a včasné splnenie daňovej povinnosti. Za nesplnenie povinnosti podľa informácií, podať informáciu uloží daňový úrad povinnej osobe pokutu vo výške 30-tisíc eur, a to aj opakovane. Daňový úrad pri určovaní výšky pokuty bude podliehať na, prihliadať na viaceré skutočnosti, napríklad na hodnotu oznamovaného opatrenia, závažnosť v trvaní protiprávneho stavu alebo následky protiprávneho stavu. Pri nesplnení povinnosti nepeňažnej povahy, oznamovacej povinnosti, bude možné uplatniť sankciu podľa daňového poriadku. Povinné osoby, sprostredkovatelia alebo používatelia podľa informácie finančnej správy v elektronickom rozsahu, ktorý je zosúladený s požiadavkami smernice, finančná správa zabezpečí automatickú výmenu týchto informácií s príslušnými orgánmi ostatných členských štátov. V súlade s termínmi určenými smernicou sa účinnosť zákona navrhuje od 1. júla 2020 a prvá automatická výmena týchto informácií sa uskutoční 31. októbra 2020. Ďakujem pekne a poprosím o podporu návrhu tohto zákona.
P. Hrušovský, predseda NR SR: (2003-12-16):
(Hlasovanie.) 126 prítomných, 124 za návrh, 1 proti, 1 sa zdržal. Návrh pani poslankyne Edit Bauer sme schválili. Prosím ďalší návrh. Ľ. Navrátilová, poslankyňa: Pán poslanec Heriban podal návrh na úpravu výberu ratingových spoločností.
Tittel, Dušan, poslanec NR SR (2018-06-21):
Vážená pani predsedajúca, vážené kolegyne, kolegovia, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona a preto predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali do 7. septembra 2018 a gestorský výbor do 10. septembra 2018. Vážená pani predsedajúca, ďakujem, skončil som. Prosím, otvorte rozpravu.
Gajdoš, Peter, minister obrany SR (2016-12-01):
Áno. Na základe požiadaviek a vyvolávania rokovaní. Na margo vašej informácie chcem povedať, že zamestnávame 216 takto hendikepovaných občanov Slovenskej republiky. Pokiaľ potrebujete detaily, som pripravený písomne vám odpovedať. Ďakujem.
R. Rafaj, poslanec: (2010-02-09):
Pán poslanec, idey veľkého Rumunska, veľkého Maďarska, veľkého Albánska, ale ak by niekto prišiel aj s ideou veľkého Slovenska sú scestné a choré. Rešpektujme to, čo je dané, to, čo je garantované, to, čo je status quo a čo nám všetkým zabezpečuje mierové spolunažívanie v tomto európskom priestore.
Grendel, Gábor, poslanec NR SR (2024-04-16):
Ďakujem za slovo. Takže podľa doterajších zvyklostí by mal byť prvým podpredsedom pán poslanec Ľuboš Blaha ako poslanec s najvyšším počtom hlasov v parlamentných voľbách spomedzi podpredsedov. Z uvedeného mám za to, že v súlade so zákonom o rokovacom poriadku by mali kompetencie predsedu Národnej rady prejsť na prvého podpredsedu, teda na pána poslanca Blahu, a že s tým falšovaním poverenia mu bola spôsobená takáto ujma. (Smiech.)
Laurenčík, Milan, podpredseda NR SR (2020-07-15):
Ďakujem. Ďalším prihláseným rečníkom v rozprave je pán poslanec Marián Viskupič, nech sa páči, máte slovo.
Sólymos, László, podpredseda vlády a minister životného prostredia SR (2019-09-12):
V čase digitálnej a klimatickej revolúcie sú to práve nové technológie, sieť 5G, umelá inteligencia, obnoviteľné zdroje energie, kde, ak sa EÚ a s ňou aj Slovensko presadí, avšak jeho nové poslanie bude pre nás všetkých znamenať šancu na prosperujúcu, sociálne vyrovnanejšiu a ekologickejšiu ekonomiku. Bez strategického výhľadu, za ktorý bude v Európskej komisii zodpovedať slovenský komisár, to urobiť nepôjde. Súhrnne možno povedať, že Maroš Šefčovič ako podpredseda Európskej komisie bude mať silný hlas pri spolukreovaní budúcich európskych politík, ktoré budú mať priaznivý ekonomický, hospodársky a sociálny dopad ako na Európsku úniu, tak aj na Slovenskú republiku. Na záver dodávam, že návrh dezignovanej predsedníčky Ursuly von der Leyen na rozdelenie portfólií pre členov Komisie bude ešte podliehať súhlasu Európskeho parlamentu, ktorému predchádzajú tzv. hearingy v príslušných výboroch plánované od 30. 9. do 8. 10. Hlasovanie Európskeho parlamentu sa uskutoční 23. 10. 2019 a Komisia sa následne ujme svojej funkcie 1. 11. 2019. Ďakujem za pozornosť. Skončil som.
Šeliga, Juraj, podpredseda NR SR (2021-03-17):
Pani poslankyňa Sulanová, nech sa páči ako ďalšia v rozprave.
Jurinová, Erika, podpredsedníčka NR SR (2015-06-25):
Ďakujem, pán minister. Nech sa páči, pán poslanec Kadúc, doplňujúca otázka.
P. Hrušovský, predseda NR SR: (2002-11-06):
Nech sa páči, pani poslankyňa, máte slovo. E. Černá, poslankyňa: Ďakujem. Vážený pán predseda, vážení páni ministri, vážení kolegovia a kolegyne. Predkladám vám spravodajskú správu k vládnemu návrhu zákona, ktorým sa dopĺňa zákona Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov, tlač 68. Vystúpiť na dnešnej schôdzi Národnej rady k uvedenému návrhu vlády ma určil Výbor Národnej rady Slovenskej republiky pre sociálne veci bývanie na svojej druhej schôdzi. V súlade s § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov podávam v prvom čítaní spravodajskú správu o predmetnom návrhu zákona. Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a § 68 zákona č. 350/1996 Z. z., ako i náležitosti určené v legislatívnych pravidlách. Z toho vyplýva, že návrh zákona obsahuje paragrafové znenie a dôvodovú správu. Z dôvodovej správy vyplýva, že pre rok 2003 sa navrhuje neuplatňovať valorizačný mechanizmus platov ústavných činiteľov, sudcov a prokurátorov. Úroveň ich platov by mala zostať na úrovni ich platov poskytovaných v roku 2002, prípadne zvýšenie platu poslanca a termín účinnosti tohto zákona určí zákon o štátnom rozpočte na rok 2003. Dámy a páni, s ohľadom na oprávnenia, ktoré pre mňa ako spravodajcu vyplývajú z § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúčam, aby sa Národná rada Slovenskej republiky uzniesla v zmysle § 73 ods. 3 písm. c) zákona č. 350/19996 Z. z. na tom, že po rozprave odporučí uvedený návrh zákona prerokovať v druhom čítaní. Ďakujem.
Szőllős, Ján, poslanec NR SR (2021-06-23):
Szőllős. Dobre.
Bugár, Béla, podpredseda NR SR (2016-05-18):
Na vystúpenie pani poslankyne s faktickými poznámkami tri poslankyne. Končím možnosť sa prihlásiť do faktických. Pani poslankyňa Verešová.
P. Hrušovský, podpredseda NR SR: (2002-08-20):
(Hlasovanie.) 104 prítomných, 78 za, 1 proti, (Potlesk.) 24 sa zdržalo, 1 nehlasoval. Konštatujem, že Národná rada po opätovnom prerokovaní predmetný návrh zákona schválila. Páni poslanci, doplnili sme rokovanie schôdze Národnej rady o ďalší bod, ktorým je návrh Rady Slovenskej televízie na odvolanie Milana Materáka z funkcie ústredného riaditeľa Slovenskej televízie. Podľa § 11 ods. 1 zákona Národnej rady Slovenskej republiky o Slovenskej televízii v znení neskorších predpisov ústredného riaditeľa Slovenskej televízie volí a odvoláva na návrh Rady Národná rada Slovenskej republiky. Návrh ste dostali ako tlač 1652. Prosím pána podpredsedu výboru, pána poslanca Budaja, aby stručne uviedol a odôvodnil Národnej rade Slovenskej republiky návrh na odvolanie ústredného riaditeľa Slovenskej televízie. Pán poslanec Budaj.
D. Lipšic, poslanec: (2008-01-29):
Chcem povedať, že už aj dnes, samozrejme, Európsky súdny dvor má jurisdikciu rozhodovať o kompetenčných otázkach. Ale keďže ide o inštitúciu Európskej únie, poznajúc jej judikatúru, je to inštitúcia a jej judikatúra, ktorá ďalej centralizuje Európsku úniu. A ak máte záujem, pokojne si k tomu sadnime a môžeme o tom hovoriť, v ktorých oblastiach,  ktorými rozhodnutiami – ale Európsky súdny dvor nie je garanciou ochrany členských štátov pri všetkej úcte. Spomínali ste aj to, že my to, a konkrétne ja to vyhraňujem a hovorím, keď niečo poviem, tak hovorím, samozrejme, svoj názor, no, pán kolega, predpokladám, že aj vy, ak niečo hovoríte, tak s tým, že máte pravdu, to hovoríte. Myslíte si to. Ja nemusím mať pravdu, ale keď niečo hovorím, tak si myslím, že ju mám. Inak by som asi podceňoval všetkých, ktorí ma počúvajú, keby som im vedome hovoril veci, o ktorých si nemyslím, že sú pravdivé. Čiže to je klišé, pán poslanec Zala? Ja predpokladám, že vy nepodceňujete parlament tiež takýmto spôsobom a že keď niečo hovoríte, tak si myslíte, že máte pravdu. Nemusíte ju mať, ale myslíte si a v dobrej viere o tom hovoríte. Takže takého argumenty považujem za také klišé.
Hrnčiar, Andrej, podpredseda NR SR (2017-04-05):
Končím možnosť nahlásiť sa s faktickými poznámkami. Päť faktických poznámok. Nech sa páči, pán poslanec Kresák.
Bugár, Béla, podpredseda NR SR (2018-10-23):
Nech sa páči, prezentujme sa a hlasujme, ale zároveň vás potom chcem upozorniť na to, že nakoľko nebol schválený tento návrh, tým pádom schváliť celý zákon, no ja si myslím, že by nebolo dobré, lebo to je protichodné. (Hlasovanie.) Prítomných 85, za 58, zdržalo sa 21 poslancov, 6 nehlasovali. Sme v treťom čítaní . Pýtam sa, či sa hlási niekto do tretieho čítania. Pán poslanec Panáček? Nie. Takže vyhlasujem rozpravu za skončenú. Nech sa páči, záverečné hlasovanie.
Paška, Pavol, predseda NR SR (2012-08-03):
Je zmysluplné, bola by škoda, keby cez víkend ušla niť jeho vystúpeniam.
Ďuriš Nicholsonová, Lucia, podpredsedníčka NR SR (2017-11-30):
Ďakujem pekne, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku od poslancov Národnej rady. Otváram teraz možnosť prihlásiť sa ústne. Končím možnosť prihlásiť sa do rozpravy. Do rozpravy sa prihlásil jeden poslanec. Poslanec Mazurek, nech sa páči.
Ďuriš Nicholsonová, Lucia, podpredsedníčka NR SR (2017-05-11):
Pani poslankyňa Grausová
Schlosár, Rastislav, poslanec NR SR (2021-09-29):
Pán Dostál, to myslíte vážne, že to vaše súčasné volanie po zrušení toho § 363, že to je, že to nebolo účelové? Možnože ste to mali naozaj v tom programovom vyhlásení vlády, ale minulý rok, ak sa nemýlim, tak ten paragraf bol použitý 83-krát a vtedy ste ani raz tak vehementne nevolali po tom, aby bol ten paragraf zrušený. A teraz aj kolega z vašej vládnej koalície to potvrdil, že v podstate vy ste s tým nijakým spôsobom neoperovali. Len teraz tak veľmi kričíte, že to treba zrušiť. Lebo vtedy sa vám to nehodilo, teraz sa vám to hodí, lebo sa vám jednoducho nepáčia rozhodnutia súčasného generálneho prokurátora. No a ja sa pýtam, čo príde potom, hej, keď zase generálny prokurátor alebo jeho námestník urobia zase nejaké rozhodnutie, s ktorým nebudete súhlasiť. Tak potom čo, budete volať po zrušení funkcie generálneho prokurátora alebo po tom, aby nemohol podávať žaloby, alebo urobíte z neho nejakého úradníka, kontrolóra, ktorý síce bude môcť dohliadať na zákonnosť, bude to môcť zisťovať, ale nebude môcť prakticky nič zmeniť? Bude môcť maximálne na to poukázať? Urobíte z neho nejakého podriadeného vlády, ktorý bude spadať pod rezort spravodlivosti, alebo ho dokonca podriadite vášmu miláčikovi, ktorý je stále vo výkone trestu, špeciálnemu prokurátorovi Danielovi Lipšicovi? A keď sa už bavíme o tej účelovosti, tak vy ste, vaša vláda je v podstate majstrom účelovosti. Veď vy ste menili zákon kvôli tomu, aby mohol sa stať špeciálnym prokurátorom už ten váš spomínaný miláčik Daniel Lipšic, ktorý by inak nemohol zastávať túto funkciu ako neprokurátor. Veď vy robíte všetko pre to, aby ste spolitizovali spravodlivosť a aby ste zákony ohli presne tak, ako to vyhovuje vašim záujmom.
Remišová, Veronika, poslankyňa NR SR (2017-11-30):
Ďakujem kolegovi Ondrejovi Dostálovi. Áno, k tejto otázke som sa z časových dôvodov nestihla dostať. Je absolútne proti nejakým pravidlám samosprávy, aby keď starosta nepodpíše nejaké uznesenie, aby sa teda zrušila povinnosť aspoň ho prerokovať v tej obecnej rade. To je jedna vec. Druhá vec, ešte som sa nevyjadrila ku kontrolórovi, ale tam myslím, že moji kolegovia predo mnou zhrnuli výhrady, výhrady veľmi jasne. Orgán, ktorý má kontrolovať starostu, aby starosta mu mohol zadávať úlohy a zahlcovať ho agendou, myslím si, že to je najlepšia cesta ako znefunkčniť kontrolórov v samospráve. A neviem teda, o čo ide v navrhovanej novele zákona, ale teda o zlepšenie fungovania samosprávy rozhodne v tejto navrhovanej novele nejde. A tí, tí kolegovia, však hovoril tu aj kolega zo SMER-u, tí kolegovia, ktorí sú v samospráve, ktorí sú buď poslancami alebo majú komunálne skúsenosti, tak vidia, že takto postavená novela zákona ide proti duchu samosprávy. Ďakujem.